204.07 REGOLAMENTI DWAR L-ATT DWAR IL-BANK ĊENTRALI TA’ MALTA (ĦATRA TA’ AWTORITÀ KOMPETENTI DWAR IT-TARIFFI TAL-INTERKAMBJU GĦAT-TRANSAZZJONIJIET TA’ PAGAMENT PERMEZZ TA’ KARD) L-AVVIŻ LEGALI 326 tal-2015, kif emendat bl-Avviż Legali 220 tal-2016. L-AVVIŻ LEGALI 326 tal-2015, kif emendat bl-Avviż Legali 220 tal-2016. 1. Titolu u għan. (1) It-titolu ta’ dawn ir-regolamenti hu r-Regolamenti dwar il-Bank Ċentrali ta’ Malta (Ħatra ta’ Awtorità Kompetenti dwar it-Tariffi tal-Interkambju għat-Transazzjonijiet ta’ Pagament permezz ta’ Kard. (2) L-għan ta’ dawn ir-regolamenti husa biex jiġu implimentati d-dispożizzjonijiet tar-Regolament (UE) Nru 2015/751 tal-Parlament u tal-Kunsill tad-29 ta’ April 2015 dwar it-Tariffi tal-Interkambju għat-Transazzjonijiet ta’ Pagament permezz ta’ Kard hawn iżjed ’il quddiem imsejjaħ "ir-Regolament". 2. Il-Ministru għall-Finanzi qiegħed permezz ta’ dawn ir-regolamenti jaħtar lill-Bank Centrali ta’ Malta bħala l-awtorità kompetenti għall-ghanijiet tal-Artikolu 13 tar-Regolament biex jiżgura l-infurzar tar-Regolament, u biex jissorvelja b’mod effettiv il-konformità mar-Regolament, inkluż li jaħdem kontratentattivi mill-fornituri tas-servizzi ta’ pagament biex jevitaw ir-Regolament, u li jieħu l-mizuri kollha neċessarji biex jiżguraw din il-konformità. 3. Il-Ministru għall-Finanzi qiegħed ukoll jagħti s-setgħa lill-Bank Ċentrali ta’ Malta, għall-għanijiet tal-Artikolu 14 tar-Regolament, sabiex joħroġ u jinforza sanzjonijiet meta kwalunkwe persuna tikser jew ma tkunx konformi mad-dispożizzjonijiet tar-Regolament, u sabiex jieħu kull miżura neċessarja sabiex jassigura li dawn jiġu applikati. 4. Proċeduri tal-ilmenti urimedji. Miżjud: A.L.220 tal-2016. Kap. 330. Il-Ministru għall-Finanzi qiegħed b’dan jaħtar li t-Tribunal għal Servizzi Finanzjarji stabbilit taħt l-artikolu 21 tal-Att dwar Awtorità għas-Servizzi Finanzjarji ta’ Malta bħala t-tribunal kompetenti sabiex jisma’ u jieħu deċizjoni fuq kwalunkwe lment jew procedura għal rimedji li tkun inbdiet jew tqajmet minn kwalunkwe persuna li qiegħda titħallas u, jew mill-fornituri tas-servizzi ta’ pagament fir-rigward ta’ tilwim li jinqala’ minħabba l-applikazzjoni tad-dispożizzjonijiet tar-Regolament.